นิชิซึมิ มิโฮะ

* โออาไร
* คุโรโมริมิเนะ

ชื่อ(ตัวคันจิ)
西住みほ

ชื่อ-นามสกุล
นิชิซึมิ มิโฮะ

ส่วนสูง
158 เซนติเมตร(5.2 ฟุต)

บ้านเกิด
เมืองคุมาโมโตะ จังหวัดคุมาโมโตะ

วันเกิด
23 ตุลาคม

กรุ๊ปเลือด
A

โรงเรียน
 โรงเรียนสตรีโออาไร

สังกัดทีม
 ทีมอังโกะ

ตำแหน่ง
* หัวหน้าหน่วย
* รองหัวหน้าหน่วย (ชั่วคราว)
* ผู้บังคับการรถถัง

รถถังที่ใช้
* Panzer IV รุ่น D
* Panzer IV รุ่น F2
* Panzer IV รุ่น H

ผู้ให้เสียง (ญี่ปุ่น)
ไม ฟุจิกามิ

ผู้ให้เสียง (อังกฤษ)
มากาเรต แม็คโดนัล

ผู้ให้เสียง (เยอรมัน)
ซามิร่า ยาคอปส์

การปรากฎตัว
* *สาวปิ๊ง ซิ่งแท๊งค์*
* *สาวปิ๊ง ซิ่งแท๊งค์ฉบับภาพยนตร์*
* Little Army ภาค 1 และ 2
* Motto Love Love Sakusen Desu!
* Ribbon Warrior
* *สาวปิ๊ง ซิ่งแท๊งค์ตอนปัจฉิมบท*

ชื่อ(ตัวคันจิ)
西住みほ

ชื่อ-นามสกุล
นิชิซึมิ มิโฮะ

ส่วนสูง
158 เซนติเมตร(5.2 ฟุต)

บ้านเกิด
23 ตุลาคม

กรุ๊ปเลือด
A

โรงเรียน
 โรงเรียนสตรีคุโรโมริมิเนะ(เมื่อก่อน)

ตำแหน่ง
* รองหัวหน้าหน่วย
* ผู้บังการรถถัง
* Panzer II รุ่น F (ฝึกซ้อม)
* Panzer III รุ่น J (ฝึกซ้อม)

ผู้ให้เสียง (ญี่ปุ่น)
ไม ฟุจิกามิ

ผู้ให้เสียง (อังกฤษ)
มากาเรต แม็คโดนัล

ผู้ให้เสียง (เยอรมัน)
ซามิร่า ยาคอปส์

"*Panzer Vor!*"
―นิชิซึมิ มิโฮะ

"*สู้ได้สมกับเป็นมิโฮะเลยนะ ต่างจากสายนิชิซึมิลิบลับเลยล่ะ*"
―นิชิซึมิ มาโฮะ
**นิชิซึมิ มิโฮะ** (Nishisumi Miho) เป็นหนึ่งในห้า**ตัวละครหลัก**ของสาวปิ๊ง ซิ่งแท๊งค์และเป็นตัวละครที่สำคัญในเนื้อเรื่องทั้งภาคหลัก และมังงะภาคเเยก เธอสังกัดทีมทีมเซนฉะโดของโรงเรียนสตรีโออาไรในฐานะ ผู้บัญชาการทีมหรือ**หัวหน้าหน่วย**

## เกริ่นนำ

นิชิซึมิ มิโฮะเป็นหนึ่งในห้าตัวละครหลักของสาวปิ๊ง ซิ่งแท๊งค์และเป็นตัวละครที่สำคัญในเนื้อเรื่องทั้งภาคหลัก และมังงะภาคเเยก
เธอสังกัดทีมทีมเซนฉะโดของ**โรงเรียนสตรีโออาไร**ในฐานะผู้บัญชาการทีมหรือหัวหน้าหน่วย

## ข้อมูลส่วนตัว

มิโฮะเป็นผู้หญิงที่รูปร่างสมส่วนมีผมสีน้ำตาลอ่อนและดวงตาสีน้ำตาลอ่อนซึ่งต่างจากพี่สาวของเธอเล็กน้อย
มิโฮะเรื่องอยู่มัธยมปลายชั้นปีที่ 2(มัธยมชั้นปีที่ 5 ของไทย) ซึ่งเราจะได้เห็นเธอในฐานะนักเรียนของโรงเรียนสตรีโออาไรและหนึ่งในสมาชิกของทีมเซนฉะโดจากเครื่องแต่งกาย อย่างเป็นทางการทั้งสองชนิดที่เห็นในเรื่อง

นอกจากนี้เธอยังเคยใส่เครื่องแบบทีมเซนฉะโดของ**คุโรโมริมิเนะ**อีกด้วย

## อุปนิสัยของตัวละคร

มิโฮะเป็นคนที่สุภาพและค่อนข้างถ่อมตนพอสมควร เธอยังค่อนข้างขี้อายอีกด้วย แต่เธอก็เป็นคนที่มีความสามารถทางด้านเซนฉะโดสูงมาก ทุกครั้งเธออยู่ในสนาม เธอจะสุขุมและเยือกเย็นผิดกับนิสัยของเธอ

เธอยังชอบสะสมตุ๊กตาหมีน่วมที่ชื่อว่า **โบโกะ**อีกด้วย ซึ่งแสดงให้เห็นจากห้องของเธอที่ตกแต่งไปด้วยตุ๊กตาหมีนั่นเอง หนึ่งในสิ่งที่ถือว่าเป็นจุดเด่นของเธอเลยนั่นก็คือ ความเป็นมิตรของตัวเธอ ซึ่งเธอเห็นคุณค่าของเพื่อนมากกว่าอะไรหลายๆอย่าง (เช่น เธอยอมทิ้งการแข่งขันเพื่อไปช่วยเพื่อนของเธอที่กำลังจะพลัดตกน้ำไป)

เธอกลับมาสนุกสนานกลับเซนฉะโดอีกครั้งหลังจากที่เธอเปิดใจกับทุกคน และท้ายที่สุด ถึงแม้ว่าจะเป็นความพ่ายแพ้ แต่ตัวของมิโฮะเองก็จะยอมรับ หากความพ่ายแพ้นั้นสามารถช่วยชีวิตของพวกพ้องได้

มิโฮะมีจุดยืนและมุมที่ต่างจากพี่สาวของเธอเป็นอย่างมาก ทั้งนี้เธอก็ยังคงนับถือและชื่นชมพี่ของตัวเองมากเช่นกัน

## ภูมิหลังของตัวละคร

มิโฮะเป็นลูกสาวคนเล็กของ**ตระกูลนิชิซึมิ** อันมีชื่อเสียงทางด้านเซนฉะโด เพราะเป็นถึงหนึ่งในสำนักเซนฉะโดที่เก่าเเก่ที่สุดของญี่ปุ่น เธอได้เข้าศึกษาต่อที่คุโรโมริมิเนะอันเป็นโรงเรียนในสังกัดของสำนักนิชิซึมิและเป็นโรงเรียนที่พี่สาวของเธอศึกษาอยู่

ภายหลังจากความพ่ายแพ้ให้กับ**โรงเรียนสตรีปราฟด้า**ใน**การแข่งขันเซนฉะโดครั้งที่ 62** รอบชิงชนะเลิศ ซึ่งมิโฮะถูกกล่าวหาว่าเป็นต้นเหตุที่ทำให้คุโรโมริมิเนะต้องสูญเสียโอกาสในการเป็นผู้ชนะเลิศ 10 ครั้งซ้อน (เธอเลือกที่จะทิ้งรถธงที่เธอบัญชาการ เพื่อไปช่วยลูกทีมที่กำลังประสบอุบัติเหตุ)

ด้วยแรงกดดันอันมหาศาลนั่นทำให้เธอเลือกที่จะออกมา และย้ายไปยังโรงเรียนโออาไร ด้วยความหวังที่ว่า เธอจะไม่ยุ่งเกี่ยวกับเซนฉะโดอีก หลังจากเธอย้ายมาที่โรงเรียนโออาไร เธอก็ได้เริ่มต้นใหม่ในโรงเรียนใหม่ สังคมใหม่ โดยได้รู้จักกับนักเรียนสองคน นั่นคือ **ทาเคเบะ ซาโอริ(Takebe Saori)** และ**อิซึสึ ฮานะ(Isuzu Hana)** ตั้งแต่วันแรก โดยทั้งสองคนชวนเธอไปทานอาหารกลางวันพร้อมกับขอเป็นเพื่อน หลังจากนั้นก็มีการปรากฎตัวของสภานักเรียนนำโดย **คาโดทานิ อันสึ(Kadotani Anzu)** **คาวาชิม่า โมโมะ(Kawashima Momo)** และ**โคยาม่า ยูสึ(Koyama Yuzu)** พร้อมกับมาบอกให้มิโฮะลงเรียนวิชาเลือกเซนฉะโดที่กลับมาเปิดสอนอีกครั้งในปีการศึกษานี้ และมิโฮะเลือกที่จะปฎิเสธ ทำให้สภานักเรียนโมโหเป็นอย่างมาก แต่ทั้งซาโอริกับฮานะก็พยายามปกป้องมิโฮะจนโดนขู่สารพัด ท้ายที่สุด มิโฮะก็ยอมลงเรียนเซนฉะโดอันเป็นสิ่งที่เธอหนีมาโดยตลอด

ทีมเซนฉะโดของโออาไรก็เริ่มต้นขึ้นโดยมีสมาชิก 21 คน และรถถังอีกหนึ่งคันนั้นคือ **Panzer IV'**ที่จอดทิ้งไว้ภายในโรงเก็บรถ สมาชิกทุกคนเริ่มออกค้นหารถถังกัน โดยมิโฮะ ได้พบกับ**อากิยาม่า ยูคาริ(Akiyama Yukari)** ซึ่งเป็นแฟนคลับตัวยงของเธอ และยังเป็นคนที่มีความรู้เรื่องของรถถังมากมายอีกด้วย โดยทีมของทั้ง 4 คน สามารถค้นหา **Panzer 38(t)**ได้สำเร็จ ภายหลังพวกเธอได้เป็นผู้ควบคุมรถถังกลาง Panzer IV และได้สมาชิกเพิ่มมาอีกหนึ่งคนในตำแหน่งพลขับ คือ **เรย์เซย์ มาโกะ(Reizei Mako)** ซึ่งเป็นเพื่อนสมัยเด็กของซาโอริและเป็นคนที่มิโฮะเคยเจอมาก่อน

การแข่งขันครั้งแรกของมิโฮะในฐานะนักเรียนของโออาไรเริ่มขึ้นโดย คู่ต่อสู้เป็นฝ่ายของ**โรงเรียนสตรีเซนต์ กลอเรียน่า**ที่นำโดย**ดาร์จีลิ่ง(Darjeeling)** และพวกมิโฮะก็เป็นฝ่ายพ่ายแพ้ไปอย่างน่าเสียดาย หลังจากที่การเข้าสู่การเเข่งขันเซนฉะโดระดับประเทศอย่างเป็นทางการมิโฮะสามารถนำทีมเซนฉะโดของโออาไรเอาชนะทีมต่างๆได้มากมายทั้ง **โรงเรียนสาธิตซอนเดอร์ส** **โรงเรียนอันซิโอ้** และเธอก็ได้มาพบกับโรงเรียนสตรีปราฟด้าอีกครั้งในรอบรองชนะเลิศ ซึ่งมิโฮะไม่สามารถควบคุมลูกทีมของตนเองได้และทำให้ทีมตกอยู่ในสภาพหมดทางสู้ ทีมสภานักเรียนก็ได้เผยความจริงออกมาว่า โรงเรียนโออาไรกำลังจะถูกยุบและตอนนี้ก็มีเพียงต้องชนะการแข่งขันเซนฉะโดให้ได้เท่านั้น มิโฮะสามารถพาทีมเอาชนะปราฟด้ามาได้ในท้ายที่สุด และเข้าไปพบกับโรงเรียนเก่าของเธอที่นำโดยพี่สาวของเธอเอง, นิชิซึมิ มาโฮะ ซึ่งด้วยชื่อเสียงและกำลังรบโออาไรต่อกรได้ยากมาก แต่ด้วยแผนการอันแยบยลของมิโฮะทำให้เธอสามารถเอาชนะพี่สาวและโรงเรียนที่แข็งแกร่งอย่างคุโรโมริมิเนะได้

ด้วยความเป็นมิตรของเธอ ทำให้เธอได้รับความช่วยเหลือมากมายในฉบับภาพยนตร์ ซึ่งมิโฮะสามารถเอาชนะ**ทีมตัวแทนมหาวิทยาลัย**และช่วยโรงเรียนโออาไรไว้ได้อีกครั้ง

## การปรากฎตัวในตอนอื่นๆ

* **Little Army** : มิโฮะสมัยประถมและเพื่อนกลุ่มเเรกของเธอได้เล่นเซนฉะโดด้วยกันซึ่งก็คือ **นากาซึกะ เอมิ(Nagasuka Emi)** ลูกครึ่งญี่ปุ่น-เยอรมัน และในตอนนั้นเอมิเกลียดมิโฮะ เพราะว่ามาโฮะพี่สาวของมิโฮะ ฉวยโอกาสในการเอาชนะทีมจากเยอรมันที่นำโดยพี่สาวของเธอและทำให้ญี่ปุ่นคว้าชัยชนะไปในที่สุด แต่ภายหลังจากที่ได้เปิดใจกับมาโฮะ โดยมิโฮะเป็นคนกลาง เอมิก็เข้าใจได้ถึงสิ่งที่มาโฮะทำลงไป และในตอนสุดท้ายมิโฮะได้สัญญากับเอมิไว้ว่าจะกลับมาเล่นเซนฉะโดด้วยกัน
* **Little Army 2** : เรื่องราวเกี่ยวเนื่องกันจากภาคเเรก แต่กินเวลาห่างกันเกือบ 10 ปี นากาซึกะ เอมิ(นางเอกจากภาคนี้) กลับมาจากเยอรมันพร้อมกับคำสัญญาที่จะมาเล่นเซนฉะโดกับมิโฮะ ซึ่งตัวมิโฮะเองก็กลายเป็นคนดังในวงการเซนฉะโดไปซะแล้ว นั่นทำให้เธอเป็นหนึ่งในเป้าหมายของเอมิไปด้วย
* **Ribbon no Musha** : เรื่องราวที่ว่าด้วยการขับรถถังจิ๋ว สู้กันอย่างบ้าคลั่ง แต่ทั้งนี้ มิโฮะเองก็กลายเป็นเหมือนจุดสุดยอดของเซนฉะโด เธอกลายเป็นเป้าหมายในการไล่ตามอย่างรวดเร็วจากผู้เล่นทั่วประเทศ และนั่นรวมถึง **ซึรุกิ ชิซึกะ(Tsuriki Shizuka)** และ**มัทสึคาเซะ ริน(Matsukaze Rin)**ตัวเอกจากภาคนี้อีกด้วย
* **Phase Erika** : เรื่องราวตอนที่มิโฮะยังอยู่ที่คุโรโมริมิเนะก่อนที่เธอจะย้ายมายังโออาไร โดยเล่าผ่านตัวละครหลักอย่าง **อิซึมิ เอริกะ(Itsumi Erika)** คู่รักคู่แค้นของมิโฮะ ซึ่งมิโฮะได้กลายเหมือนเป้าหมายของเอริกะจนกระทั่งเกิดเรื่องราวและเธอย้ายออกไป

## เกร็ดความรู้เพิ่มเติม

* รถถังที่มิโฮะชอบก็คือ **Panzer II รุ่น E/F** แต่รถถังที่เธอใช้ส่วนใหญ่จะเป็น Panzer IV รุ่น D หรือรุ่น F2 และ H ซะมากกว่า
* ครั้งเมื่อเธอยังอยู่ในที่คุโรโมริมิเนะ รถถังที่เธอใช้คือ Tiger-I หมายเลข 217 ซึ่งในความจริงของสงครามโลก เป็นรถถังที่บังคับการโดย **อ็อตโต คาริอุส** ซึ่งเป็นหนึ่งในพลรถถังที่รอดจากสงคราม(เจ้าของเบอร์คันของมาโฮะไม่รอด) นอกจากนี้ทางด้านคุโรโมริมิเนะเองก็ไม่ได้บรรจุรถถังคันนี้เข้ามาในการแข่งขันอีกเลยหลังจากที่มิโฮะออกจากทีมหรือไม่มีการเปิดเผยว่ารถถังของเธอถูกเปลี่ยนหมายเลขด้วย
* ชื่อตระกูลของมิโฮะ “นิชิซึมิ” มาจากพลรถถังที่มีชีวิตอยู่จริงในประวัติศาสตร์นามว่า **นิชิซึมิ โคจิโร่** ผู้เข้าร่วมสงครามจีน-ญี่ปุ่นครั้งที่สอง โดยบังคับการรถถัง Type-89 I-GO
* มิโฮะ เป็นตัวละครแรกของสาวปิ๊ง ซิ่งแท๊งค์ที่ได้รับการเพิ่มเสียงพูดอย่างเป็นทางการของเธอในเกม **World of Tank** ซึ่งเป็นการร่วมมือกันระหว่างทีมงาน **Wargaming.net** และ **Girls und Panzer**
* วันเกิดของมิโฮะ หรือ 23 ตุลาคมเป็นวันที่มีเหตุการณ์ทางประวัติศาสตร์ที่สำคัญนั่นคือ **ยุทธการอัล อลาไมน์ ครั้งที่สอง** ตัวเธอซึ่งเป็นน้องสาวจึงแสดงถึงครั้งที่สอง ส่วนพี่สาวของเธอ,มาโฮะ แสดงถึงครั้งที่หนึ่งนั่นเอง
* อ้างอิงจากอนิเมะ, เป็นไปได้ว่ามิโฮะจะไม่ทราบเรื่องของ **Maus** รถถังหนักของคุโรโมริมิเนะมาก่อน หลังจากที่เธอย้ายออกไป ซึ่งสังเกตจากการที่เธอไม่ได้เตรียมรับมือไว้ตั้งแต่แรก แต่เหมือนกับว่าคัทยูช่าจะรู้เรื่องของมันแทน
* มิโฮะได้เป็นรองหัวหน้าหน่วยของคุโรโมริมิเนะตั้งแต่วันแรกที่เธอย้ายเข้ามาเรียนไม่ว่าจะเป็นทั้งตอนมัธยมต้นหรือตอนมัธยมปลาย (อ้างอิงจาก Phase Erika)
* มีการเปิดเผยว่าตัวเธอนั้นไม่สามารถขับรถถังหรือไม่ถนัดเอามากๆ (อ้างอิงจากอนิเมะภาคหลักในตอนที่ 3 และภาค Little Army)
* มีการเปิดเผยว่าอาหารที่มิโฮะชอบคือ **มาการอง**
* ในห้องของมิโฮะที่คุมาโมโตะจะมี **Panzerfaust** อยู่ด้วย
* ก่อนที่จะเลือกลงเซนฉะโด,มิโฮะได้ลงวิชาเลือก**”ธูปวิทยา”(Incense Ceromony)**มาก่อน
* สัดส่วนของมิโฮะคือ **B82 W56 H84** ถือว่าเป็นทรงนาฬิกาทรายที่เกือบจะสมบูรณ์แบบเลยทีเดียว
* อ้างอิงจากอนิเมะ, ถึงแม้ว่าเธอจะมีทักษะในการสั่งการ แต่เธอก็ยังมีความขี้อายและไม่กล้าพูดต่อหน้ากลุ่มคนเยอะๆอยู่ดี
* คัทยูช่า เรียกเธอว่า **“มิโฮช่า”**
* ใน Phase Erika, ช่วงของการฝึกซ้อม มีการคาดการว่า**สายนิชิซึมิ(ทั้งมาโฮะและมิโฮะ)** มีทักษะในการสัมผัสว่าลูกกระสุนปืนจะยิงมาจากทางไหนได้โดยที่พวกเธอไม่จำเป็นต้องมองเห็นมัน (อ้างอิงจากตอนที่มิโฮะหลบลูกกระสุนของ **Firefly**และตอนที่มาโฮะสัมผัสได้ถึง **Hetzer**ที่กำลังจะซุ่มโจมตีจากด้านหลัง)
* ในมังงะภาคหลัก, มิโฮะมีความมั่นใจและสุขุมสูงมาก
* อ้างอิงจากภาพยนตร์, มิโฮะในตอนเด็กดูจะมีความร่าเริงและซุกซนกว่าปัจจุบันเป็นอย่างมาก ต่างจากพี่เธอที่เยือกเย็นขึ้นเล็กน้อยจากตอนเด็ก